
dipòsits i citen un total de 6 tàxons corresponents 
a una ictiofauna determinada a partir de dents 
trobades dins de les arenes esmentades. 


des Pas des Verro a la costa de Llucmajor, uns 
dipòsits d'arenes fosfatades grises i ferruginitza- 
des, que contenen dents de peixos i que omplen 
certes formacions càrstiques que constitueixen 
una superfície d'erosió encaixada dins dels mate- 
rials del Miocè superior. 

Posteriorment, Joan Bauzà i Gabriel Fiol, 
a un treball inèdit de 1985, localitzen aquests 


La localització d'un nou paral-lelisme, 
estratigràfric i paleontològic, situat en Es Molar 
de Cala Pi a la mateixa costa de Llucmajor, ens 
permet la realització d'un estudi més acurat 
sobre aquesta ictiofauna, així com el poder pro- 
cedir a una determinació estratigràfica i paleo- 
ambiental més concretes. 

Localització i descripció dels jaciments 


Les restes ictiológiques estudiades en 
aquest treball provenen de dos jaciments situats 
al litoral de la plataforma sedimentária de 
Llucmajor a la costa del sector SW de l'illa de 
Mallorca (Fig. 1): 

Jaciment A (Coordenades UTM x: 
115255, y: 55645): Es Pas des Verro. Situat al 
Nord del Cap de Regana dins del terme de 
Llucmajor, posat al descobert per un tall de des- 
munt de la carretera que baixa, pel penya-segat, 
des de la urbanització Badia Blava fins a la mar, 
situat a una cota d'entre els 60-70 m sobre el 
nivell del mar. 

Jaciment B (Coordenades UTM x: 
116245, y: 55020): Es Molar de Cala Pi. Situat a 
la base d'una antiga pedrera romana per a l'ex- 
tracció de pedres de mola, sobre el penya-segat 
de Cala Pi (Llucmajor) entre la Torre de defensa 
i el Torrent de Vallgornera, a una altura de 15-20 
m sobre el nivell del mar. 


PAS DES VERRO — 


CAP DE REGANA 7 


Cronostratigrafia, organització sequen- 
cial i sedimentologia 


Simó i Ramon (1986) i Pomar et al. 
(1983b) associen específicament els dipòsits amb 
peixos, objecte d'aquest estudi, a una superfície 
de carstificació (paleocarst) que afecta de forma 
erosiva a les Seqiiéncies de Cala Pi (TM. 3.1) i de 
Cap Blanc (TM. 3.2) que es corresponen amb les 
Calcisiltites amb Heterostegina (García-Yagúe i 
Muntaner, 1968), Unitat d'esculls (Pomar et al., 
1983a), Complex d'esculls (Esteban, 1979) i la 
Capa d'Heterostegina - Complex d'esculls 
(Alvaro et al., 1984). 

En el jaciment A, els dipòsits que contenen 
les restes de peixos, estan formats per arenes 
gruixades fosfatades de color gris poc cimenta- 
des i ferruginitzades a la seva base. Aquestes are- 
nes omplen una sèrie d'escletxes i crulls que 
constitueixen la superfície d'erosió corresponent 








Fig. 1. Situació geogràfica dels jaciments A i B al tram SW de costa de l'illa de Mallorca. 
Fig. 1. Geographical situation of the deposits A and B in the band SW of the coast of Majorca. 

al paleocarst esmentat, que es troba recoberta a la 
vegada per un conjunt d'arenes i llims rosats atri- 
buits a l'Emilià (Cuerda, 1989, Cuerda i Sacarés, 
1966, 1970, 1992) a les que immediatament 
sobrevenen, culminat la seqüència, les dunes del 
Plistocè. 

En el cas del jaciment B, els nivells amb 
peixos estan formats per arenes gruixades amb 
còdols molt consolidades, que omplen les forma- 
cions càrstiques esmentades, formant així la base 
deposicional local de la Seqiència de Santanyí 
(TM. 3.3) (Simó i Ramon, 1986), corresponent 
amb les Calcàries de Santanyí (Colom, 1975, 
Fornós i Pomar, 1983, Pomar et al., 1983a) i el 
Complex Terminal (Esteban, 1979, Alvaro et al., 
1984), localment coronades per les dunes del 
Plistocè, que culminen tota la seqüència. 

En ambdós casos els dipòsits amb peixos 
no contenen d'altre tipus de fauna distingible. Tot 
el material que conforma aquests dipòsits pre- 
senta evidències d'haver sofert un notable des- 

gast (moviment a la zona de rompents). 

Per la seva posició estratigráfica (Fig. 2) 
hem de situar els nivells que contenen la ictio- 
fauna estudiada com a corresponents a un 
Messinià inferior-mitjà. 

Un cas de segiienciació sedimentològica 
molt similar el podem trobar a la costa oriental de 
Menorca, als voltants de les localitats de Na 
Negra, Es Vermell i S'Algar, on la part superior 
de la Unitat Inferior de Barres (Obrador i Pomar, 
1983) es troba erosionada, carstificada i corona- 
da per una intensa fosfatització, que afecta tant al 
sediment dipositat sobre la superficie com a l'in- 
filtrat en el paleocarst. Aquests materials de 
rebliment també han proporcionat gran quantitat 
de dents de peixos (Obrador i Mercadal, 1973). 
En aquest cas, la superfície de fosfatització es 
correspon amb una important interrupció sedi- 
mentària que marca el trànsit entre la Unitat 
Inferior de Barres i la Unitat d'Esculls (Obrador 
i Pomar, 1983), constituint, els rebliments, la part 

Fig. 2. Seqüències estratigràfiques corresponents als jaciments A i B. UR: Unitat d'esculls miocénica, CS: Unitat 
terminal miocénica (Calcàries de Santanyí), K: Paleocarst remplit d'arenes amb peixos, E: Emilià marí, Q: Dunes 


plistocèniques, NM: Nivell del mar. 


Fig. 2. Stratigraphical sequences of the deposits A and B. Unit of miocene reefs, CS. Miocene terminal unit. 
(Santanyí limestone), K: Palaeokarst refilled with sands and fishes, E: marine Emilian, Q: Plistocenic dunes, NM: 


sea level. 

Taula 1. Material recuperat i distribució. 
Table 1. Material studied and distribution. 

A B| TotallObservacions 
Carcharias cf. taurus Rafinesque, 1810 1 - 1 1 
Diplodus cf. vulgaris (E. Geoffroy Saint-Hilaire, 1817) 187| 5 192|incisiva ] 
Sparus cinctus (Agassiz, 1843) 6 2) 812 molariformes + 6 caniniformes 
Sparus neogenus Aramboug, 1927 12 4 16|molariformes 1 
Sparus aurata Linnaeus, 1758 13 - 13 molariformes | 
Pagrus sp. 9 9|caniniformes J 
Pagellus sp. | 2| - 2icaniniformes 
Trigonodon sp. 7 - 7 
Tetrodon lecointrae Leriche, 1957 13 4 1717 plaques + 10 fragments 
Diodon vetus Leydi, 1855 8 - 813 plaques + 5 fragments 
Sparidae (indeterminat) sl 11 95|dents i fragments 
Miscel-lánia 102 7 109|dents i fragments 
Totals 444 33 477 














inferior de la Unitat d'Esculls menorquina. 
Aspectes i limitacions metodològiques 


A partir d'una anàlisi de les característi- 
ques paleontològiques i afinitats taxonòmiques 
de la fauna descrita, tenint en compte les caracte- 
rístiques estratigràfiques i litològiques dels dipò- 
sits que la contenen, es realitza una aproximació 
paleoecològica als ambients en que es va desen- 
volupar la ictiofauna estudiada. Aquest procedi- 
ment es veu especialment facilitat si es treballa a 
nivells taxonòmics pròxims i es confronten els 
resultats amb altres criteris de caire biològic i/o 
geològic (Roger, 1980, Mas, 2000). 


a) Mostreig i classificació 

S'ha procedit a la recollida i anàlisi de tot 
el material mínimament determinable i classifi- 
cable, corresponent totes les mostres a restes 
dentàries de peixos. 

Per a l'ordenació i classificació sistemàti- 
ca dels tàxons citats, s'ha utilitzat bàsicament el 
model FNAM-UNESCO proposat per Whitehead 
et al. (1984-1986), atesos els representants 
actuals de la ictiofauna estudiada. 


b) Revisió bibliogràfica 
Pel que fa a les cites i localitats referents a 
cada una de les espècies, només es relacionen les 


que inclouen representació figurada i/o descrip- 
ció suficient dels exemplars. 

Degut a que la pràctica totalitat d'espècies 
referides es troben suficientment descrites i figu- 
rades pels autors citats, remetem la descripció 
morfològica de les mateixes a les obres referen- 
ciades. 

Per a la determinació d'hàbitats i compor- 
taments dels representats actual s'ha tingut en 
compte: Bauchot i Pras (1993), Corbera et al. 
(1998), Froese i Pauly (2001), Golani et al. 
(2001), Lloris i Contreras (1996), Luther i 
Fielder (1968), Mas i Canyelles (2000) i Riera et 
al. (1993, 1995). 


Material recuperat 


La distribució i nombre del material recu- 
perat són els que vénen expressats a la Taula 1. 
Tots els exemplars es corresponen amb restes 
dentàries (dents, plaques o fragments de les 
mateixes) de les espècies estudiades. 


Paleontologia sistemàtica i actualisme 
biològic 


a) Classe CHONDRICHTHYES: 

Família: ODONTASPIDAE 

Genere: Carcharias Rafinesque, 1810 
Carcharias cf. taurus Rafinesque, 1810 
(Fig. 4: 5) 


1919 Odontaspis elegans Agassiz: Gómez-Llueca; 
p- 27; L. IX: 3-6bis. 

1919 Odontaspis dubia Agassiz: Gómez-Llueca; p. 
27; L. VII: 8-9, IX: 1-2. 

1919 Odontaspis contortidens Agassiz: Gómez- 
Llueca; p. 26; L. VIII: 10-13. 

1934 Odontaspis dubia Agassiz: Rocabert; p. 90; L. 
TIT: 42-43. 

1934 Odontaspis elegans Agassiz: Rocabert; p. 89; 
L. III: 39-41. 

1934 Odontaspis contortidens Agassiz: Rocabert, p. 
88; L. II: 31-38. 

1934 Odontaspis acutissima Agassiz: Roca bert; p. 
86; L. II: 21-26. 

1949a Odontaspis acutissima Agassiz: Bauzà; p. 
205; L. XV: 3-4. 

1949c Odontaspis acutissima Agassiz: Bauzà; p. 
447; L. XXXI: 3-5. 

1955 Odontaspis acutissima Agassiz: Bauzà i 
Imperatori; p. 95; L. XVI: 11-19. 

1962 Odontaspis (Synodontaspis) acutissima 
Agassiz: Bauzà i Mercadal; p. 154; L. I: 1-2. 

1963 Odontaspis (Synodontaspis) acutissima 
Agassiz: Bauzà et al.; p. 229; L. VII: 4-13, 
VIII: 6-1. 

1964 Odontaspis acutissima Agassiz: Bauzà, p. 202 
(descrit). 

1973 Odontaspis (Synodontaspis) acutissima 
Agassiz: Bauzà i Plans; p. 76; L. IV: 28-30. 

1973 Odontaspis (Synodontaspis) acutissima 
Agassiz: Obrador i Mercadal; Fig. 3: 2. 

1975 Odontaspis acutissima Agassiz: Colom; p. 
476; Fig. 200: 3-4. 

1978 Odontaspis acutissima Agassiz: Bauzà, p. 
374; L. XXII: 63-66. 

1996 Odontaspis taurus (Rafinesque): Mañé et al.; 
p. 24; L. I: 15-21. 

2000 Odontaspis taurus (Rafinesque): Mas; p. 47; 
Fig. 8: 5. 


Per motius d'estricta prioritat i davant la 
impossibilitat de diferenciació de les dents 
d'ambdues denominacions, s'ha optat per la 
substitució de la ja clàssica denominació especí- 
fica Odontaspis acutissima Agassiz, 1844 (inclo- 
sa tota la seva àmplia sinonímia) per la denomi- 


nació actual Carcharias taurus Rafinesque 
(ICZN, 1987). 

Present al Miocè de Mallorca (Muro), 
Menorca (Rafalet de Sant Lluís i Es Vermell), 
Catalunya (Montjuic, Pobla de Montornès, 
Torredembarra, Vilaseca de Solcina, Sant 
Sadurní d'Anoia i Gelida) i Córdoba, així com al 
Pliocè de Mallorca (Sa Pobla, Llucmajor), 
Catalunya (El Papiol i Sant Vicenç dels Horts) i 
de Màlaga (Tejares). 

A l'actualitat C. taurus (Tiburón o pez toro 
(Cast. )J és una espècie poc comuna a la 
Mediterrània, essent més abundant en aigües de 
Sud-Àfrica: se'l troba normalment sobre fons are- 
nosos litorals a menys de 70 m de profunditat. 
Amb un règim tròfic variat, caça mitjançant certa 
tàctica de grup. Canibalisme intrauterí. Molt 
agressiu, pot atacar sense provocació. Es creu que 
engoleix arena per tal d'augmentar el seu pes. 


b) Classe OSTEICHTHYES: 
Família: SPARIDAE 


Gènere: Diplodus Rafinesque, 1810 (= Sargus 
Cuvier, 1817) 

Diplodus cf. vulgaris (E. Geoffroy Saint-Hilaire, 
1817) 

(Fig. 4: 2) 

1981 Diplodus vulgaris (E. Geoffroy Saint-Hilaire): 
Bauzà, p. 8; L. 1: 1-3 


Present al Quaternari de Mallorca 
(Manacor i Artà). Amb moltes afinitats morfolò- 
giques amb els exemplars estudiats, també han 
estat citats Diplodus sp. al Pliocè de Mallorca (Sa 
Pobla i Llucmajor) i Diplodus annularis 
Rafinesque, 1810 al Miocè de Catalunya 
(Banyeres) (Bauzà, 1949b, 1964, 1972, Mas, 
2000). 

Entre els exemplars recuperats podem dis- 
tingir 15 incisiva que destaquen per el seu color 
més fosc, menor talla i caire tallant més oblic, 
que podrien correspondre a diferent espécie o 
varietat específica. 

Actualment, D. vulgaris [Variada (Bal.- 
Cat.); Mojarra (Cast.)] és un peix abundant al 

Mediterrani essent més rar al Mar Negre, 
Atlántic oriental des del Golf de Biscaia (molt 
rar) fins Angola, incloses Madeira i les Canàries. 
Litoral, sobre esculls, fons rocosos, fons d'arena 
i praderies de fanerògames (Zostera, Posidonia) i 
Caulerpa prolifera. Viu a aigües costaneres, fins 
als 70-80 m. (més abundant entre els 5 i 30 m.), 
sol o formant esbarts de desenes d'individus. 
Omnívor, la seva dieta és variada i hi predominen 
els invertebrats (crustacis, mol-luscs, equino- 
derms i cucs). Diplodus es troba molt adaptat a la 
zona de rompents, ja que la seva morfologia i dis- 
posició de les aletes li permeten maniobrar amb 
molta facilitat. 


Gènere: Sparus Linnaeus, 1758 


Sparus cinctus (Agassiz, 1843) 
(Fig. 4: 3) 

1919 Sphaerodus cf. parvus Agassiz: Gómez- 
Llueca; p. 49; L. IX: 27-38. 


1934 Sphaerodus sp.: Rocabert; p. 101; L. V: 9-20. 

1948a Chrysophrys cincta var. astensis Sacco: 
Bauzà; p. 458; L. XXXVII: 7-8. 

1949a Sparus cinctus (Agassiz): Bauzà; p. 214; L. 
XV: 7. 

1962 Sparus cinctus (Agassiz): Bauzà i Mercadal, 
p. 161; L. I: 17. 

1973 Sparus cinctus (Agassiz): Bauzà i Plans, p. 
102; L. IV: 32++, 324+4+. 

1973 Sparus cinctus (Agassiz): Obrador i Mercadal; 
Fig. 3: 11. 

1978 Sparus cinctus var. astensis Sacco: Bauzà; p. 
392; L. XXVII: 13-15. 

2000 Sparus cinctus (Agassiz): Mas; p. 52; Fig. 8: 


4,7. 


Present al Miocè de Mallorca (Muro, 
Santa Margalida i Campos), Menorca (Sant Lluís 
i Es Vermell), i Catalunya (Altafulla i Sant 
Sadurní d'Anoia) i al Pliocè de Mallorca 
(Llucmajor). 

Malgrat que la determinació específica 
dels Sparidae a partir de dents aillades, sense 
conèixer la seva distribució i col-locació a les 
branques mandibulars, resulta difícil i arriscada, 
la presència conjunta de molars hemisfèriques 
amb dents laterals còniques i canines massives de 


punta arrodonida i inclinada vers l'interior ens 
permet una atribució específica a $. cinctus 
(Bauzà, 1949a; Bauzà i Plans, 1973). Per altra 
banda, la total abséncia de radiacions a la cara 
basal de les dents (Mañé i Abad, 1998), així com 
el perímetre basal circular regular de les matei- 
xes, ens permet una determinació diferencial de 
Pagrus caeruleostictus Valencienes, 1830. 


Sparus neogenus Aramboug, 1927 
(Fig. 4: 11) 

1919 —Chrysophrys agassizi Sismonda: Gómez- 
Llueca, p. 50, L. IX: 39-45. 

Chrysophrys agassizi Sismonda: Rocabert, p. 
102, L. V: 21-27. 

Chrysophrys agassizi Sismonda: Bauzà, p. 
457; L. XXXVII: 11-15. 


1934 


1948a 


1949a Sparus neogenus Aramboug: Bauzà, p. 215, 
L. XIII: 18-19. 

1963 Sparus neogenus Aramboug: Bauzà et al., p. 
236, L. XIII: 2-3. 

1973 Sparus neogenus Aramboug: Bauzà i Plans, p. 
102, L. 7: 59. 

1978 Sparus neogenus Aramboug: Bauzà; p. 392, L. 
XXVIII: 9-12. 

1985 Sparus neogenus Aramboug: Bauzà i Fiol; p. 
4; L. I: 1-6. 

1995 Sparus neogenus Aramboug: Mañé et al.; p. 
21; L. I: 18-20. 


Present al Miocè de Mallorca (Muro, 
Campos, Santa Margalida, Pina, Cala Portals i 
Llucmajor) i de Catalunya (Sant Sadurní 
d'Anoia, Vilafranca del Penedès, Monjos, 
Banyeres, Pobla de Montornès, Montjuic, 
Altafulla i Olèrdola), així com al Pliocè de 
Catalunya (Baix Llobregat) 

En alguns dels molars amb forma de ronyó 
aplanat trobats s'hi poden veure ben marcats els 
plecs radials a la perifèria de la corona, caracte- 
rística diferencial que distingeix Sparus neoge- 
nus Arambourg, 1927 (= Chrysophrys agassizi 
Sismonda, 1846). Aquests plecs són més evi- 
dents als exemplars del Miocè que en els del 
Pliocè, tenint en compte que a l'actual Sparus 
aurata Linnaeus (1758) s'hi poden insinuar de 
manera molt difusa (Bauzà, 1949a; Bauzà et al., 
1963; Bauzà i Plans, 1973; Mañé et al., 1995). 

Sparus aurata Linnaeus, 1758 
(Fig. 4: 7) 


1995 Sparus aurata Linnaeus: Mañé et al., p. 21 
(descript.). 


2000 Sparus aurata Linnaeus: Mas, p. 52; Fig. 8: 8. 


Present al Pliocé de Mallorca (Llucmajor) 
i de Catalunya (El Papiol). 

A l'actualitat S. aurata (Orada (Bal.-Cat.), 
Dorada (Cast.)] és un peix freqüent al Mediterrani 
i Atlàntic oriental, des de Gran Bretanya fins a 
Senegal, incloses Canàries i Açores. El trobem 
sobre fons arenosos, zones rocoses (especialment 
davall pedres sobre restes de copinyes, de les quals 
s'ha alimentat) i praderies de Posidonia i Zostera. 
Espècie molt litoral que arriba a penetrar en aigües 
de llacunes salobres. Molt voraç, s'alimenta sobre 
tot de balànids i mol-luscs de closca enterrats sota 
l'arena. Deambula sol o en petits esbarts, temorós 
i desconfiat, presentant una defensa enèrgica. 


Gènere: Pagrus Cuvier, 1817 
Pagrus sp. 
(Fig. 4: 6) 


L'única espècie fòssil del gènere Pagrus 
citada a Mallorca és Pagrus mauritanicus 
(Arambourg, 1927) al Pliocè de Sa Pobla i de 
Llucmajor (Bauzà, 1949a, 1964, 1978, Mas, 
2000). 

L'espècie actual Pagrus pagrus (Linnaeus, 
1758) (Pàgara, Pagre (Bal.-Cat.); Pargo (Cast.)] 
es distribueix pel Mediterrani i Atlàntic oriental, 
des de Gran Bretanya fins Angola incloses les 
Canàries, Madeira i les Açores. Espècie sedentà- 
ria i costenera sobre fons arenosos i durs (joves 
també a les praderies de fanerògames) de la zona 
litoral i/o de plataforma, de 10-30 m a l'estiu 
arribant fins als 250 m a l'hivern. Carnívor, prin- 
cipalment crustacis, mol-luscs i peixos. 


Gènere: Pagellus Cuvier i Valenciennes, 1830 
Pagellus sp. 
(Fig. 4: 4) 


1949b Pagellus sp.: Bauzà, p. 655, L. XXVIII: 4-5. 
1964 Pagellus sp.: Bauzà, p. 209 (descript.). 


1995 
2000 


Pagellus sp.: Mañé et al.; p. 20; L. I: 5-7. 
Pagellus sp.: Mas; p. 51; Fig. 10: 4. 


Gènere present al Pliocè de Mallorca (Sa 
Pobla, Llucmajor) i de Catalunya (El Papiol). 

A Pactualitat Pagellus erythrinus (Lin- 
naeus, 1758) [Pagell (Bal.-Cat.); Pagel, Breca 
(Cast.)] present a l'Atlàntic oriental (des del trò- 
pic fins a la península Escandinava, incloses 
Canàries, Madeira i Cap Verd), al Mediterrani i la 
mar Negra. És una espècie sedentària i litoral que 
normalment es troba formant petits grups sobre 
fons detrítics (arenosos i llimosos) i també sobre 
alguns rocosos, als 10-30 m a l'estiu i fins als 200 
m a l'hivern. Té un règim carnívor variat, amb 
preferència pels invertebrats o petits peixos. 


Família: TRIGONODONTIDAE 


Gènere: Trigonodon Sismonda, 1849 
Trigonodon sp. 
(Fig. 4: 8,9) 


Gènere molt abundant al Miocè de 
Balears, representat per les espècies T. oweni 
Sismonda, 1846 i T. sioni Roualt, 1858 (Bauzà, 
1948a, 1958b, 1978, Bauzà i Mercadal, 1962, 
Bauzà et al., 1963, Obrador i Mercadal, 1973). 
Els exemplars citats en el present treball diferei- 
xen d'aquestes dues espècies, compartint caràc- 
ters (forma més irregular de la part tallant de la 
corona) amb els exemplars del Paleogen 
(Eotrigonodon). 

Entre els exemplars recuperats podem dis- 
tingir dos tipus diferents que podrien correspon- 
dre a dues espècies diferents (vegeu Fig. 4: 8 i 9). 

Gènere d'àmplia distribució als antics 
mars tropicals, subtropicals i càlids (Bauzà, 
19482) 

No existeixen representats actuals dels 
Trigonodontidae. Els representants actuals dels 
peixos cofre es situen dins de la família 
Ostraciontidae, de la que tan sols l'espècie 
Acanthostracion notacantus (Blecker, 1963) es 
troba eventualment a les costes mediterrànies, 
sobre fons de roques, códols i arena, principal- 
ment prop de les illes entre els 3 i 25 m de pro- 
funditat. 

Família: TETRAODONTIDAE 


Genere: Tetrodon Linnaeus, 1758 
Tetrodon lecointrae Leriche, 1957 
(Figs. 3: A,B; 5: 1) 


1910 Tetraodon sp.: Leriche, p. 474, L. VI: 9 

1949a Tetrodon scillae Lawley: Bauzà, p. 211; L. 

XVI: 4. 

1973 Tetraodon lecointrae Leriche: Bauzà i Plans; 
p- 96; L. I: 9+, 9++. 

1985 Tetrodon scillae Lawley: Bauzà i Fiol; p. 9; L. 
i 11-15. 


Present al Miocè de Mallorca (Llucmajor i 
Sa Pobla) i de Catalunya (Olèrdola i Vilafranca 
del Penedès), així com al Pliocè de Mallorca (Sa 
Pobla i Santa Eugènia). 

Sphoeroides pachygaster (Müller i 
Troschel, 1848) (= Tetrodon pachygaster Müller 
i Troschel, 1848) és actualment un dels pocs 
representants de la família Tetraodontidae pre- 
sent en aigües de la Mediterrània; on va ésser 
citat, per primera vegada, en aigües de Mallorca 
(Oliver, 1981). Bentònic, sobre fons de roques, 
fang o arena. També habitual a coves, obertures, 
parets verticals 1 blocs de roques. S'alimenta 
principalment de petits cefalòpodes. 


Família: DIODONTIDAE 


Gènere: Diodon Linnaeus, 1758 
Diodon vetus Leydi, 1855 
(Fig. 4: 10) 


1948b Diodon sp.: Bauzà; p. 238; L. VII: 4-6. 

1963 Diodon sp.: Bauzà et al.; p. 240; L. XVI: 1. 

1973 Diodon vetus Leydi: Bauzà i Plans; p. 97; L. 
VI: 42-44. 

1978 Diodon vetus Leydi: Bauzà; p. 382; L. XXVII: 
4-6. 


Present al Miocè de Mallorca (Santa 
Margalida), Catalunya (Calafell) 1 d'Alacant 
(Benissa). 

Diodon histrix Linnaeus, 1758 (Peix eriço 
(Cat.): Pez erizo (Cast.)] és actualment una espè- 
cie d'àmplia distribució tropical i també a aigües 
temperades. D. histrix és l'únic membre del 
gènere que es pot trobar a la Mediterrània. A 
l'Atlàntic es troba normalment entre els 30%N i 
els 23"S. Generalment els adults romanen prop 
de la costa, a zones que els puguin servir de refu- 
gi o protecció, com coves, restes de naufragis, 
esculls i tenasses. D'hàbits nocturns i solitaris, 
normalment resideix a forats 1 escletxes. Els 


juvenils són pelàgics fins arribar als 20 cm de 


llarg, quan passen a ser bentònics. Predador noc- 
turn, s'alimenta principalment de mol-luscs, 
crustacis 1 equinoderms, que romp amb les seves 


fortes mandíbules. 


c) Miscel-lània: Restes diverses. 


S'han pogut recuperar prop de més de 200 
restes dentàries inclassificables, corresponents la 
gran majoria de les mateixes a petits molarifor- 


mes d'espàrids indeterminats (50 90). 





Fig. 3. Tetrodon lecointrae Leriche. Jaciment A. Detall de la sèrie dental: A) Cara labial; B) cara lingual. 


Fig. 3. Tetrodon lecointrae Leriche. Deposit A. Tooth series detail: A) Lip face; B) tongue face. 

Paleoecologia 


Tenint en compte l'evolució de les comu- 
nitats faunístiques ictiológiques a la zona de la 
Mediterrània occidental, durant el període que va 
des del Miocè al Pliocè, podem destacar: 


- Una disminució progressiva de la mida 
de les dents, principalment a les espècies amb 
més afinitats tropicals i/o subtropicals (Bauzà, 
1958, 1961, 1964). 

- Absència total dels gèneres amb afinitats 
tropicals Taurinichthys, Tetrodon i Labrodon, 
així com disminució de l'abundància d'altres 
gèneres tropicals com són Diodon, Balistes i 
Aetobates, al Pliocè inferior (Bauzà, 1958, 1961, 
1964). 

- Una total absència dels gèneres amb afi- 











Fig. 4. 


nitats tropicals o subtropicals al Pliocè mitjà- 
superior (Mas, 2000). 

- Una continuació de les espècies que es 
poden denominar arcaiques que es vénen mante- 
nint des del Miocè sense pràctica modificació o 
tan sols amb disminució de la seva mida (Solé, 
1959). 

Per tant, en el nostre cas, la presència de 
gèneres d'afinitats tropicals o subtropicals com 
Tetrodon, Diodon i Trigonodon ens permeten 
determinar la persistència d'un ambient de caire 
càlid intramessinià, anterior al refredament pro- 
gressiu iniciat a finals del període Miocè, coinci- 
dent amb la denominada crisi de salinitat 
(Mateu, 1982). 

La gran abundància de restes de Diplodus, 
al que la seva morfologia i disposició de les ale- 
tes li permeten maniobrar amb molta facilitat, 


1) Tetrodon lecointrae Leriche; 2) Diplodus cf. vulgaris (E. Geoffroy Saint-Hilaire); 3) Sparus cinctus 


(Agassiz); 4) Pagellus sp.; 5) Carcharias cf. taurus Rafinesque; 6) Pagrus sp.; 7) Sparus aurata Linnaeus, 8) 1 9) 
Trigonodon sp. (especies diferents); 10) Diodon vetus Leydi; 11) Sparus neogenus Aramboug. Tots els exemplars 
figurats pertanyen al jaciment A, excepte 1) inferior esquerra del jaciment B. 

Fig. 4. 1) Tetrodon lecointrae Leriche; 2) Diplodus cf. vulgaris (E. Geoffroy Saint-Hilaire); 3) Sparus cinctus 
(Agassiz); 4) Pagellus sp.; 5) Carcharias cf. taurus Rafinesque; 6) Pagrus sp.; 7) Sparus aurata Linnaeus; 8) i 9) 
Trigonodon sp. (different species); 10) Diodon vetus Leydi; 11) Sparus neogenus Aramboug. All samples here 
drawn belong to deposit A, except 1) lower left, belonging to deposit B. 

reforça la hipòtesi d'una zona de rompents lito- 
rals amb fortes corrents. 

La presència de Diodon i Tetrodon, d'afi- 
nitats litorals i normalment arrecerats als acci- 
dents dels esculls, també ens denota una morfo- 
logia de forats i escletxes molt litorals. 

La pràctica absència de selacis (només 
n'ha estat localitzada una dent), més acostumats 
a deambular en ambients més oberts, possible- 
ment sia deguda a la dificultat per desplaçar-se 
d'aquests peixos dins escletxes i forats estrets, la 
qual cosa ens denota també el caràcter tancat i 
limitat d'aquests ambients. 

La presència de gèneres amb afinitat pels 
fons d'arena (Sparus, Pagellus, Carcharias, ... ) 
ens denota que el fons d'aquest ambients estaria 
format per arenes i còdols. 

Per altra banda, tot el material que confor- 
ma aquests dipòsits, incloses les restes de peixos, 
presenta evidències d'haver sofert un notable 
desgast, possiblement degut a l'acció del movi- 
ment a la zona de rompents. 

L'anàlisi litològic i sedimentològic (arenes 
gruixades fosfatades incloses dins les formacions 
d'origen càrstic) també ens du a interpretar 
aquests nivells com a dipòsits detrítics molt lito- 
rals totalment controlats per la paleomorfologia 
dels esculls i escletxes submarines. 

En conclusió, l'anàlisi ens permet deter- 
minar una ictiofauna molt concreta, integrada 
quasi exclusivament per espàrids i tetraodontifor- 
mes, que es desenvolupà en un ambient de caire 
subtropical i a un biotop marí molt litoral, format 
per escletxes i forats amb fons detritics, que 
podem atribuir a un Messinià inferior-mitjà, 
anterior a la denominada crisi de salinitat de 
finals de l'època miocènica. 


Agraiments 


Aquest treball no hagués estat possible 
sense la seva concepció original sorgida a partir 
dels estudis inèdits realitzats l'any 1985 per Joan 
Bauzà Rullan i Gabriel Fiol Bestard sobre el 
jaciment de Es Pas des Verro. 

També manifestar el nostre agraiment a 
Guillem X. Pons, de la SHNB, per haver realitzat 

